Pòdług statistik UNESCO, co dwie niedzele swiat tracy jeden z swòjich jãzëkòw. Dlô Majów wprowôdzenié swòjégò jãzëka do pùbliczny sferë je jedurną nôdzeją na to, żebë nie zadżinął. Le nót je zacząc òd tegò, cobë Majowie bëlë bùszny z tegò, że do dzysdnia rozmieją gadac w mòwie swòjich starków, w mòwie, w chtëmy jich przódkòwie òbgôdiwelë sprawë kùńca swiata. Ròwnak mòm nôdzejã, że z ùretanim jãzëka Majóm pùdze ò wiele lepi jak z wëznaczenim datuma kùńca swiata.